Jan Thomas

Jan Thomas (født Jan Bertin Østervold; 1966) er en norsk stylist, programleder, tv-personlighet og sakprosaforfatter. 

 Liv og virke 
Jan Thomas (også kjent som Jan Thomas Mørch Husby) er født i Skien og bodde der til han var seks år da familien flyttet til Austevoll i Hordaland.

I 17 år bodde Jan Thomas i Hollywood, hvor han først arbeidet som skuespiller og modell. Han spilte blant annet inn en homoerotisk mykpornofilm med tittelen Mojave. Senere arbeidet han som ansvarlig stylist på flere produksjoner for de amerikanske filmselskapene Dreamworks og Universal.

I Oslo har han i flere år drevet skjønnhetssalongen Jan Thomas Studio, der dokusåpeserien Fra Hollywood til Parkveien hadde sitt utspring. Serien handlet om Jan Thomas’ liv, og gikk på TV 2 Zebra. 

I 2008 var han rådgiver i programmet Top Model Norge. Året etter var han utgangspunkt for figuren "Fanthomas" i den animerte parodiserien Fanthomas på VGTV.

I 2018 startet han podkasten «Jan Thomas og Einar blir venner» sammen med Einar Tørnquist. Podkasten vant prisen i kategorien årets influencer underholdning under Vixen Influencer Awards 2019.

Han har vært med i Top Model Norge. I 2020  var han med i flere programserier, blant annet Jan Thomas søker drømmeprinsen og Jan Thomas Verden. Han var også paneldeltaker i NRK-programmet Maskorama. 

I 2023 ble han programleder for  TV2 programmet Jakten på Kjærligheten.

Han har deltatt i Skal vi danse i 2009 og 71 grader nord - Norges tøffeste kjendis i 2018.

 Privatliv 
Etter at han 20. februar 2009 giftet seg med Christopher Mørch Husby (f. 1989), tok han ektefellens mellom- og etternavn og het Jan Thomas Mørch Husby. I 2015 skilte han seg fra Mørch Husby.Kjendis.no 28. mars 2015 

 Bibliografi 







 Referanser 

 Eksterne lenker   



Kategori:Norske frisører
Kategori:Norske TV-personligheter
Kategori:Norske TV-programledere
Kategori:Norske sakprosaforfattere
Kategori:Programledere for TV 2
Kategori:Skal vi danse-deltakere
Kategori:71 grader nord kjendis-deltakere
Kategori:Personer fra Austevoll kommune
Kategori:Personer fra Skien kommune